KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. szeptember 15-i rendkívüli ülésére)

TÁRGY: BELÉPÉS AZ ÜDE-KUNSÁG VIDÉKFEJLESZTÉSI EGYESÜLETBE

Kiskőrös Város Önkormányzata a Képviselő-testület 58/2008. sz. határozata alapján, 15.000,- Ft pénzbetéttel, Akasztó, Császártöltés Község Önkormányzata és Német Kisebbségi Önkormányzata, Csengőd, Imrehegy, Kaskantyú, Páhi, Soltszentimre, Tabdi, Tázlár községek Önkormányzatával közös törzsbetéttel, alapító tagként belépett az ÜDE-Kunság Vidékfejlesztési Nonprofit Kft-be.

A LEADER Helyi Akciócsoportok működéséről szóló 54/2011.(VI.10.) VM. rendelet 2. § (1) bekezdése szerint, 2011. december 31-ét követően LEADER HACS címmel kizárólag egyesület rendelkezhet, illetve e címet csak egyesület nyerheti el.

A rendelet hatálybalépésekor nonprofit formában működő LEADER HACS címmel rendelkező gazdasági társaság illetékességi területén a fenti időpontig új HACS-ot szervezhet, amely egyesületi formában a rendeletben maghatározott feltételek betartása esetén jogosulttá válik a LEADER HACS címre. A nonprofit formában működő LEADER HACS címmel rendelkező gazdasági társaság címének visszavonására az új HACS elismerésével egyidejűleg, de legkésőbb 2011. december 31-ig kerül sor abban az esetben is, ha nem jön létre a területen új HACS.

Az egyesület alakítása során nincs tőkebefizetés, hanem az egyesületi tagok az alakuló ülésen meghatározzák az egyszeri belépési tagdíjat, valamint az évenkénti tagdíj mértékét.

Az ÜDE-KUNSÁG Vidékfejlesztési Nonprofit Kft. esetleges megszűnéséről, valamint a törzstőke, illetve az üzletrészek kivásárlásáról a tagság fog dönteni, amelyre csak akkor kerülhet sor, ha a Kft. számvitelileg és pénzügyileg véglegesen lezárta a könyvelését, amelynek várható időpontja leghamarabb 2012. december 31.

A fentiekre figyelemmel az ÜDE-KUNSÁG Vidékfejlesztési Nonprofit Kft. kérte, Kiskőrös Város Önkormányzata lépjen be alapító tagként az ÜDE-KUNSÁG Vidékfejlesztési Egyesületbe. A kiskőrösi térség felzárkóztatása, vidékfejlesztésének megvalósítása érdekében javasolom, az Önkormányzat lépjen be alapító tagként az Egyesületbe.

Kiskőrös, 2011. szeptember 12.


Domonyi László sk.


polgármester

HATÁROZAT-TEREVEZET

1. A Képviselő-testület hozzájárul ahhoz, hogy Kiskőrös Város Önkormányzata alapító tagként belépjen az ÜDE-KUNSÁG Vidékfejlesztési Egyesületbe.

2. A Képviselő-testület felhatalmazza a polgármestert, hogy az ÜDE-KUNSÁG Vidékfejlesztési Egyesület alakuló ülésén és az Egyesületben, Kiskőrös Város Önkormányzatát teljes joggal képviselje, az alakuló ülésen magát az alapítást, az alapszabályt, a tisztségviselők személyét és a tagdíjat az önkormányzat képviseletében megszavazza.

3. A Képviselő-testület felkéri a polgármestert, hogy a költségvetési rendelet soron következő módosítását az ÜDE-KUNSÁG Vidékfejlesztési Egyesület alakuló ülésén elfogadott tagdíj összegére figyelemmel terjessze elő.

